b'\n_START_ARTICLE_\nLombardini\n_START_PARAGRAPH_\nLombardini S.r.l. je italijanski proizvajalec dizelskih motorjev do mo\xc4\x8di 65 konjskih sil. Podjetje sta ustanovila brata Adelmo in Rainero Lombardini v mestu Reggio Emilia leta 1933, sprva se je imenovalo "Lombardini Fabbrica Italiana Motori S.p.A.". Po 2. svetovni vojni so za\xc4\x8deli s proizvodnjo traktorjev in kmetijskih strojev._NEWLINE_Lombardini proizvaja zra\xc4\x8dno in vodnohlajene dizelske motorje, ima pa tudi manj\xc5\xa1o linijo bencinskih motorjev. Podjetje proizvaja tudi gradbeno opremo, kot so npr. valjarji, dvigala, \xc4\x8drpalke._NEWLINE_Leta 1999 so podjetje prodali ameri\xc5\xa1kemu podjetju Mark IV Industries, od leta 2007 pa je Lombardini del podjetja Kohler.'